मुंबई मैराथन : इथोपियाई धावक आसेफा बने विजेता  
इथोपिया के धावक गिरिमा आसेफा मुंबई मैराथन 2011 के विजेता बने। उन्होंने 42 किलोमीटर की दूरी दो घंटे, नौ मिनट और 57 सेकेंड में पूरा की।
इथोपिया के धावक गिरिमा आसेफा रविवार को आयोजित स्टैंडर्ड चार्टर्ड मुंबई मैराथन 2011 के विजेता बने। उन्होंने कुल 42 किलोमीटर की दूरी दो घंटे, नौ मिनट और 57 सेकेंड में पूरा की।  इस 24 वर्षीय खिलाड़ी ने कहा, "मैं जीतकर खुश हूं। मैं अगले साल मैराथन में हिस्सा लेने के लिए फिर मुंबई आऊंगा।" इथोपिया के शोआ प्रांत में जन्मे आसेफा ने वर्ष 2003 में पेरिस में 20 किलोमीटर की दौड़ में हिस्सा लिया था और तब से वह इस तरह के करीब 30 आयोजनों में हिस्सा ले चुके हैं।